97/357/YUTP: Yhteinen kanta, 2 päivältä kesäkuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella Albaniasta



Virallinen lehti nro L 153 , 11/06/1997 s. 0004 - 0005



YHTEINEN KANTA, 2 päivältä kesäkuuta 1997, jonka neuvosto on määritellyt Euroopan unionista tehdyn sopimuksen J.2 artiklan perusteella Albaniasta (97/357/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, katsoo, että Albania kuuluu 26 päivänä helmikuuta 1996 annetuissa neuvoston päätelmissä määritellyn alueellisen lähestymistavan piiriin, palauttaa mieleen Euroopan talousyhteisön ja Albanian tasavallan kanssa tehdyn sopimuksen kaupasta ja kaupallisesta ja taloudellisesta yhteistyöstä (1), sekä katsoo, että neuvosto vahvisti 24 päivänä maaliskuuta 1997 unionin päättäneen osallistua merkittävällä tavalla Albanian auttamiseen poliittisen ja taloudellisen vakauden palauttamiseksi maahan, neuvosto päätti, että unioni tekisi yhteistyötä Euroopan turvallisuus- ja yhteistyöjärjestön (ETYJ) yhteensovittamissa puitteissa; ETYJ:n pysyvä neuvosto päätti 27 päivänä maaliskuuta 1997 ETYJ:n läsnäolosta Albaniassa, Yhdistyneiden Kansakuntien turvallisuusneuvosto suhtautui 28 päivänä maaliskuuta 1997 antamassaan päätöslauselmassa n:o 1101 myönteisesti YK:n tiettyjen jäsenvaltioiden tekemään tarjoukseen perustaa väliaikaiset ja suppeat monikansalliset turvajoukot Albaniaan; monikansalliset turvajoukot ovat nyt toimintakunnossa, ja neuvosto ilmoitti 29 päivänä huhtikuuta 1997 tukevansa ponnisteluja, joihin Länsi-Euroopan Unioni (WEU) ja Euroopan neuvosto ovat ryhtyneet tukeakseen toimintakykyisten poliisivoimien uudelleen perustamista Albaniaan, ON MÄÄRITELLYT SEURAAVAN YHTEISEN KANNAN: 1 artikla Euroopan unioni auttaa Albaniaa ETYJ:n yhteensovittamissa puitteissa, oman toimintansa kautta ja olemalla paikalla edistämässä demokratisoitumiskehitystä, poliittisen vakauden ja sisäisen turvallisuuden palauttamista sekä vapaiden ja rehellisten vaalien järjestämistä. Se toimittaa edelleen humanitaarista apua ja tukee talousuudistuksia. Unioni sovittaa tällöin toimintansa yhteen muiden kansainvälisten järjestöjen kanssa, WEU ja Euroopan neuvosto mukaan lukien. Euroopan unioni sovittaa toimintansa yhteen monikansallisten turvajoukkojen kanssa, jotta helpotetaan humanitaarisen avun varmaa ja nopeaa perille menoa sekä autetaan luomaan turvallinen ympäristö kansainvälisten järjestöjen Albaniassa toimiville edustajille. 2 artikla Neuvosto toteaa, että Euroopan yhteisön puolesta komissio: - vastaa Albanian kansan välittömiin tarpeisiin toimittamalla elintarvikkeita ja lääkkeitä Euroopan yhteisön humanitaarisen toimiston kautta, - harkitsee keskittävänsä PHARE-avun aloille, joilla on välitön yhteys demokratian lujittamiseen, talouselämän elvyttämiseen ja julkisen hallinnon vahvistamiseen Albaniassa, - sovittaa rahoitusavun antamisen yhteen kansainvälisten rahoituslaitosten kanssa, - on valmis edistämään osaltaan WEU:n ja Euroopan neuvoston aloitetta perustaa uudelleen monikansallisen neuvoa-antavan poliisiryhmän toimeksiannon puitteissa toimintakykyiset Albanian poliisivoimat, - on valmis tukemaan ETYJ:n vaalijärjestelyjen avustamisessa ja valvonnassa. 3 artikla Unioni on valmis osallistumaan vapaiden ja rehellisten parlamenttivaalien pikaiseen järjestämiseen, erityisesti valvonnan osalta. Unioni pitää Albanian vapaiden tiedotusvälineiden merkitystä vaaleja edeltävässä tiedotustyössä erityisen tärkeänä. Tämän osalta unioni päättää mahdollisimman pian osallistumisensa yksityiskohtaisista säännöistä. 4 artikla Unioni on valmis harkitsemaan Albaniaa käsittelevän kansainvälisen konferenssin koolle kutsumista sopivana ajankohtana ja sopivissa olosuhteissa; konferenssiin kutsutaan osallistujiksi kansainvälisiä rahoituslaitoksia, ETYJ, Yhdistyneet Kansakunnat sekä kolmansia maita. 5 artikla Tätä yhteistä kantaa noudatetaan päivästä, jona se hyväksytään. 6 artikla Tämä yhteinen kanta julkaistaan virallisessa lehdessä. Tehty Luxemburgissa 2 päivänä kesäkuuta 1997. Neuvoston puolesta H. VAN MIERLO Puheenjohtaja (1) EYVL N:o L 343, 25.11.1992, s. 2.